Republika Hrvatska

Zagrebačka županija

Općina Bistra

Općinsko vijeće

KLASA: 021-01/26-01/
URBROJ: 238-2-01-26-
Bistra, 
Temeljem odredbi članka 287. i 289. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23, 61/25), članka 6. i 11. Zakona o zdravstvenoj zaštiti („Narodne novine“ broj 100/18, 125/19, 147/20, 119/22, 156/22, 33/23, 36/24, 101/25), članka 7., 62. i 63. Zakona o zaštiti životinja („Narodne novine“ broj 102/17, 32/19, 78/24), članka 32. i 33. Zakona o udrugama („Narodne novine“ broj 74/14, 70/17, 98/19, 151/22), te članka 30. Statuta Općine Bistra („Službeni glasnik Općine Bistra“ broj 2/21), Općinsko vijeće Općine Bistra na ​​__. sjednici održanoj  __.__.2026. godine donosi
P  R  O  G  R  A  M

 SOCIJALNE SKRBI I ZDRAVSTVENE ZAŠTITE ZA 2027. GODINU

Članak 1.

Programom socijalne skrbi i zdravstvene zaštite za 2027. godinu (u daljnjem tekstu: Program), utvrđene su javne potrebe u socijalnoj skrbi i zdravstvenoj zaštiti koje su usmjerene prema općem poboljšanju uvjeta života stanovnika Općine Bistra, a obuhvaćaju sljedeće aktivnosti:
1. Institucionalnu podršku za organizacijski razvoj i poslovanje udruga;
2. Projekte i programe koji doprinose promicanju socijalne skrbi i zdravstvene zaštite 

               usmjerene na:
· unapređenje kvalitete života građana i obitelji slabijeg socijalno-imovinskog statusa,
· poticajne demografske mjere i aktivnosti podrške obiteljima i mladima;
· unaprjeđenje kvalitete života osoba starije životne dobi organiziranjem društvenih, 

               kulturnih, obrazovnih i sportskih aktivnosti umirovljenika i osoba treće životne dobi;

· prevencija, liječenje, edukacija i resocijalizacija osoba liječenih od problema ovisnosti
   i borbu protiv ovisnosti, tematske tribine i radionice;
· psihološko i socijalno osnaživanje ratnih veterana, članova njihovih obitelji i obitelji 

               stradalnika, kroz radne, rekreativno-stvaralačke i natjecateljske aktivnosti, 
              te edukativne radionice;

· obilježavanje državnih praznika, blagdana i spomendana uz posjet povijesnim mjestima 
               i spomen obilježjima, tematske tribine i radionice;
3. Subvencioniranje cijene prijevoza, 

4. Ostale pomoći i tekuće donacije.
Članak 2.

Za javne potrebe u socijalnoj skrbi i zdravstvenoj zaštiti za 2027. godinu u Proračunu Općine Bistra osiguravaju se sredstva u ukupnom iznosu od 973.155,00 €, te se raspoređuju za:
	BROJ:
	NAZIV AKTIVNOSTI/PROJEKTA:
	PLAN ZA 2027.


	A101801
	Pomoć obiteljima, kućanstvima i humanitarnim 

organizacijama:

	-
	prijevoz pokojnika
	3.000,00 €

	-
	naknade građanima i kućanstvima u novcu 
	5.000,00 €

	-
	jednokratne novčane pomoći umirovljenicima („božićnice“ i „uskrsnice“)
	50.000,00 €

	-
	jednokratne novčane pomoći za djecu s invaliditetom
	18.000,00 €

	-
	radionica za djecu s posebnim potrebama
	4.000,00 €

	-
	novčana pomoć za novorođenu djecu
	30.000,00 €

	-
	sufinanciranje  troškova stanovanja
	5.000,00 €

	-
	naknade građanima i kućanstvima u naravi
	6.000,00 €

	-
	tekuće donacije – sufinanciranje rada Crvenog križa Zaprešić                      
	27.500,00 €

	A101805
	Donacije udrugama u socijalnoj skrbi i zdravstvenoj zaštiti  
	

	-
	Donacija specijalnoj bolnici za kronične bolesti dječje dobi Gornja Bistra
	1.500,00 €

	-
	Donacije udrugama u socijalnoj skrbi i zdravstvenoj zaštiti
	20.000,00 €

	-
	Ostale tekuće donacije (sukladno Pravilniku o postupku dodjele sredstava za sponzorstva i donacije koja se isplaćuju iz Proračuna Općine Bistra „Službeni glasnik Općine Bistra“ br. 13/22)
	2.000,00 €

	A101802
	Naknade članovima povjerenstva (za ocjenjivanje zaprimljenih prijava za natječaj u soc. skrbi i zdravstvenoj zaštiti)
	400,00 €

	A101803
	Program rada Vijeća za prevenciju                                        
	1.500,00 €

	A101806
	Veterinarske usluge                                                                                                            
	5.200,00 €

	A101807
	Subvencija prijevoza
	794.055,00 €

	UKUPNO PLANIRANA SREDSTVA:
	973.155,00 €


IZVORI FINANCIRANJA:
· opći prihodi i primici

· tekuće pomoći iz Proračuna Zagrebačke županije
Članak 3.

Pojedinačna prava iz ovog Programa osigurati će se za korisnike koji su državljani Republike Hrvatske, te imaju prebivalište na području Općine Bistra
Članak 4.
Naknada za troškove stanovanja priznaje se korisniku zajamčene minimalne naknade s prebivalištem u Općini Bistra temeljem Rješenja Centra za socijalnu skrb. Naknada za troškove stanovanja odobrava se Rješenjem Jedinstvenog upravnog odjela, a realizira se na način da Općina djelomično ili u cijelosti plaća račune za troškove stanovanja izravno pružateljima usluga. 
Jednokratna naknada može se odobriti samcu ili kućanstvu koje zbog trenutačnih materijalnih teškoća nije u mogućnosti podmiriti osnovne životne potrebe. Jednokratna naknada može se odobriti kao pravo na novčanu naknadu ili kao pravo na naknadu u naravi. Jednokratna naknada odobrava se Odlukom Načelnika.
Jednokratna novčana pomoć za djecu s invaliditetom odobrava se djeci s prebivalištem na području Općine Bistra s utvrđenim invaliditetom 3. i 4. skupine, temeljem zahtjeva roditelja/skrbnika, u iznosu od 1.800,00 € godišnje, a isplaćuje se u dva jednaka dijela u lipnju i prosincu tekuće godine, kao pomoć za podmirenje troškova terapijskog liječenja. Novčana pomoć neće se odobriti ukoliko je dijete već korisnik iste ili slične pomoći iz drugog/ih izvora.

Novčana pomoć za opremu novorođenog djeteta odobrava se roditelju s prebivalištem na području Općine Bistra temeljem Rješenja o ostvarivanju prava i to u sljedećim iznosima:
    -  za prvo dijete                                                                132,73 eura,

    -  za drugo dijete                                                              265,45 eura,

    -  za treće dijete       



           398,17 eura,
    - za četvrto i svako sljedeće dijete

           530,89 eura.

Planirano je za 2027. godinu povećanje iznosa novčane pomoći za opremu novorođenog djeteta.
Jednokratne novčane pomoći umirovljenicima odobravaju se povodom uskrsnih i božićnih blagdana za umirovljenike s prebivalištem na području Općine Bistra, čija ukupna mirovinska primanja ne prelaze određeni iznos definiran Zaključkom Općinskog načelnika o jednokratnoj novčanoj pomoći. 
Podmirenje troškova prijevoza pokojnika podrazumijeva preuzimanje i prijevoz umrle osobe ili posmrtnih ostataka osobe koja je preminula na području Općine Bistra, a za koju nije moguće utvrditi uzrok smrti bez obdukcije i to od mjesta smrti do nadležne patologije ili sudske medicine.

Subvenciju prijevoza temeljem Odluke o subvenciji javnog prijevoza na području Općine Bistra i Odluke o sufinanciranju troškova prijevoza redovitih učenika srednjih škola s područja općine koji se školuju na području grada Samobora, grada Zaboka, grada Pregrade, grada Oroslavja ili općine Bedekovčina ostvaruju:
· učenici osnovnih škola,

· učenici srednjih škola,

· studenti,

· djeca (učenici i redoviti studenti) poginulih i nestalih hrvatskih branitelja iz

   Domovinskog rata,

· roditelji poginulih, zatočenih i nestalih hrvatskih branitelja iz Domovinskog rata,
· umirovljenici,

· osobe koje su prijavljene Hrvatskom zavodu za zapošljavanje,

· osobe s invaliditetom.
Članak 5
Na temelju posebne Odluke Načelnika mogu se odobriti i drugi oblici prava iz socijalne skrbi u skladu s Zakonom o socijalnoj skrbi i osiguranim sredstvima u Proračunu Općine Bistra.
Članak 6.

Općina Bistra omogućuje udrugama građana financijske potpore za programe / projekte iz područja zdravstvenih, socijalnih i humanitarnih djelatnosti. U okviru ukupno planiranih sredstava za javne potrebe u socijalnoj skrbi i zdravstvenoj zaštiti uvrštene ovim Programom, raspodjela planiranih sredstava za donacije udrugama objavit će se na službenoj stranici Općine Bistra nakon provedenog javnog natječaja za dodjelu financijskih sredstava programima ili projektima udruga u socijalnoj skrbi i zdravstvenoj zaštiti za Općinu Bistra. 
S korisnicima kojima se dodjeljuju sredstva, temeljem Odluke o dodjeli financijskih sredstava, sklapaju se Ugovori o financiranju temeljem kojih se utvrđuju prava i obveze Općine Bistra i primatelja sredstava.
Članak 7.

Nadležno povjerenstvo za pripremu i provedbu natječaja za dodjelu financijskih sredstava programima ili projektima udruga u socijalnoj skrbi i zdravstvenoj zaštiti može jednokratno dodijeliti financijska sredstva do iznosa od 663,61 euro za aktivnosti koje iz opravdanih razloga nisu mogle biti planirane u godišnjem planu udruge, a ukupan iznos tako dodijeljenih sredstava iznosi najviše 5% svih sredstava planiranih u proračunu za financiranje svih programa i projekata udruga.
Članak 8.
Ostale pomoći i tekuće donacije obuhvaćaju sredstva za sufinanciranje djelovanja Gradskog društva Crvenog križa Zaprešić, prijevoz djece s posebnim potrebama na radionicu u Grad Zaprešić, program rada Vijeća za prevenciju, te veterinarske usluge (mikročipiranje i sterilizacija pasa i mačaka, te ostale veterinarske usluge). 

Članak 9.

Korisnici financiranja (udruge, ustanove, humanitarne organizacije, pojedinci) obvezni su dostavljati svu potrebnu dokumentaciju o utrošku dobivenih sredstava za provedbu programa ili projekta, te izvješća kojima pravdaju dodijeljena proračunska sredstva.
Članak 10.

Ovaj Program stupa na snagu osmog dana od dana objave u Službenom glasniku Općine Bistra, a primjenjuje se od 01.01.2027. godine.

